
1.  Megnyitás

Mátyás István 9 órakor megállapítja, hogy 79 jelenlévő taggal a Közgyűléshatározatképtelen, ezért 10 órára újból összehívja a tagságot.10 órakor Mátyás István megnyitja a Közgyűlést, köszönti a tagságot és ismerteti a naprendi pontokat. Jelen van, illetve képviselteti magát 126 tag. A jegyzőkönyv vezetésére felkéri Komondi Piroskát, jegyzőkönyv-hitelesítőnek Suvada Jánost és Marton Györgyöt. A tagság egyhangúlag elfogadja a javaslatot.
2.  Beszámoló a 2001. évi szakmai tevékenységről - Novotni Péter

Novotni Péter elmondja, hogy az új típusú elnökség átvette az ügyvezetői terheket és feladatokat. Beszámol a 2001. évi rendezvényekről, melyeket az Egyesület rendezett, illetve amelyeken reszt vett (Közgyűlés, Utazás 2001. kiállítás, gidrán értekezlet, többszöri Tenyésztő   Bizottsági ülés, tenyészszemlék - Kunsziget, Hódmezővásárhely, Nyíregyháza, Baracs, Tapolca, Farmer Expo. Az új kezdeményezések: kanca sajátteljesítmény-vizsga, melyből hármat terveztek az évben, kettőt sikerült megszervezni (Létavértes, Üllő). Ezeken a kanca STV-ken nincsenek túl nagy követelmények, tenyészkancák is végre tudják hajtani, nincs szükség túl hosszadalmas előkészítésre. Az Egyesiilet képviseltette magát az Európai Állattenyésztési kongresszuson és a Kaposvári Állattenyésztési Kiallításon. További rendezvények: Tengelici, Üllői tenyészszemle, ménvizsgák, év végi gidrán értekezlet a Debreceni Agrártudományi Egyetemen (téma: gidrán ménutánpótlás). Gyakorlatilag havonta 1-2 rendezvény volt az évben. Ezen kívül sok új kiadvány született: ménkatalógus (a hibákat kéri, hogy írásban jelezze a tagság), kancaregiszter, Tenyésztési Szabályzat átdolgozása a jobb piacrajutás és előrehaladás jegyében, ménpark szelektálása származás szerint, kancák besorolása folyamatban van, megújított szórólap kiadása, falinaptár, egyesületi emblémával ellátott termékek forgalmazása. Novotni Péter elmondja, hogy tenyésztői kezdeményezésre megalakult a ,,Legeredményesebb Tenyésztő"-i cím, ennek bronz, ezüst és arany fokozata. Ezt az elismerést minden évben a közgyűlésen vehetik át a tenyésztők. A sportban eredményes lovak is elismerést kapnak — egyelőre erkölcsileg — de nehéz megoldani az eredmények összegyűjtését. Megszületett a Törzsmén Katalógus, melybe a kiemelkedő mének kerültek bele, ez megvásárolható lesz CD lemezen is. Mivel gyűrűs szerkezetű, bővíthető, javítható. Elkészült a ló fejtábla is, szintén egyesületi emblémával ellátva, ami az alapadatokat tartalmazza.
3.  2002. évi szakmai tervek, elképzelések - Novotni Péter

- Ménvonalak felmérése (szakdolgozatukat készítő egyetemisták bevonása a munkába)
- Új teliver vonalak felállítása, illetve import gidrán mének beállítása
- Gidrán méneskönyv elkészítése
- Kisbéri méneskönyv elkészítése (remélhetőleg a következő közgyűlésre)
- Ménbehozatalok folytatása
- Kanca STV folytatása több helyszínen
- Színes törzsmén-katalógus kibővítése, folyamatos karbantartása
- A tagságban lévő teljes kancaállomány küllemi bírálatának elvégzése (regionális rendezvények)
- Nagyobb szakmai rendezvényeken való részvétel, pl.: Utazás 2002. kiállítás, Alföldi Állattenyésztési Napok, Farmer EXPO (élő állatok bemutatása is)

- Mének sportkiprobálásának támogatása, illetve ennek a támogatási rendszernek a kidolgozása, fejlesztése
- Spermafagyasztás az idősebb, nagy értékű ménektől. Ezek után Novotni Péter bemutatja a törzsmén-katalógus számítógépes formáját a tagságnak.
Mátyás István megköszöni a beszámolót, megkéri Novotni Pétert, tájékoztassa a tagságot a 2001. évi gazdasági tevékenységről.
4.  Beszámoló a 2001. évi gazdálkodásról - Novotni Péter
melléklet
A Felügyelő Bizottság elfogadja a 2001. évi gazdasági beszámolót.

Mátyás István megköszöni a beszámolót, kéri a tagságot, ha van hozzászólás, tegyék meg.
Kun Lajos: aggódik a gidrán fajtáért, véleménye szerint nem történtek megfelelő lépések a fajta fejlesztésére, fenntartására. Úgy gondolja, súlyos mulasztás történt a Tenyésztő bizottság részéről, eredménytelen volt az éves munkájuk, mert nem foglalkoztak eleget a gidránnal. Kevés a gidrán mén, többségük nem is fedez gidrán kancát. A Tenyésztői Bizottság nem produkált új beállítású méneket a kiesett, öreg mének helyére, az állam nem vásárolja és neveli fel az összes gidrán ment utánpótlásnak. A törzsmén-katalógusban sincsenek gidrán mének. Sok gidrán kanca nem kapta meg az állami támogatást. Véleménye szerint a jelenlegi Tenyésztési Bizottság nem elfogadható, legyen a gidrán-tenyésztők által megválasztott bizottság. Fejleszteni kellene a méncsikó-nevelést, ki lehetne használni a kancatámogatást erre a célra, szeretne együttműködni más tradicionális fajtát tenyésztő egyesületekkel, a műhelymunkát a fő méneshez tenné. 

Mátyás István köszöni a hozzászólást.
Horváth József egyetért Kun Lajossal, 6 megtartott magának méneket, szerinte a 6 méncsikóból 4 javító hatású lesz.
Mátyás István felkéri Novotni Pétert, válaszolja meg Kun Lajos felszólalását. 

Novotni Péter elmondja, hogy a törzsmén-katalógusban valóban csak kisbéri mének szerepelnek, mivel a gidrán katalógust a gidrán-tenyésztők állítják össze, amihez az egyesület anyagi támogatást nyújt, de már két éve húzódik az elkészítése. A ménutánpótláshoz az Egyesület két mén importját kezdeményezte, ami folyamatban van, mindkettő gidrán mén a legjobb vonalakból. A gidrán mének korlatozott használatáról: az Egyesület 1 ménre mondta ki, hogy csak szűk körben fedezhet, ennek a mennek nem
volt említésre méltó teljesítménye, ezért indokolt megvizsgálni az örökítő- képességét, mielőtt széles körben tenyésztésre engedélyezik. A kancák minősítéséről: a marócpusztai ménes a Sportlótenyésztő Egyesület kancavizsgáján méreti meg a fiatal kancáit és nem vallanak szégyent a sportlovak közt. Mindenkinek nyitott ez az út. A méncsikók felvásárlásáról: kevés méncsikót vezetnek fel, a gidrán-tenyésztők oldják meg, hogy az összes méncsikót vezessek fel a felvásárláskor, pl. a két fő ménesben. A három éves korban kiválasztott méncsikóknál kisebb a hibalehetőség, mint a féléves-kori
választás esetén. A tervezett méncsikó-nevelő telep létrehozásában és működtetésében a kancatámogatásra kapott 18 ezer forintok csak cseppek a tengerben, ezt meg kell pályázni.
Pataki Balázs: a gidrán fajtánál mindig is gond volt a kis létszám, most kb. 200 kanca van, ami jónak mondható (a fajta fénykorában is nagyjából ennyi tenyészkanca volt), de a fajta veszélyeztetett. A gidrán is ugyanolyan felver jellegű ló, mint a kisbéri vagy a furioso, csak elkülönült származása, vonalai
különbözteti meg a többitől. A lovat a teljesítmény adja el, nem a pedigré. A ménfelvásárlásoknál az a tapasztalat, hogy a fiatalkori alkati hibák az idő előrehaladtával csak romlanak, ezek az egyedek nem segítik elő a fajta fejlődését, bármilyen jó a származásuk, ezért nem vásároljak fel őket méncsikó-nevelés céljából. A gidránnak van államilag finanszírozott ménese, ami ezen kívül csak a lipicairól mondható el, ezt kell a tenyésztőknek jól használni. Az állami keretből 1-2 méncsikó felvásárlását lehet megoldani,
ezeknek meg kell ütni a mértéket, mert a rossz ló felnevelés után sem lesz jobb, csak selejtezésre kerül. A tenyésztők dolga előállítani a felvásárlásra alkalmas jó egyedeket, de évek óta nincs megfelelő minőségű csikó.
Mátyás István köszöni, ő is hozzáfűzne pár gondolatot: a fennmaradásért meg kell tenni mindent, a vezetőség erőn felül próbál tevékenykedni, jelenleg is két pályázat van elbírálás alatt, Vörös József saját pénzéből hozott be egy ment, egy méncsere is folyamatban volt a csehekkel, de visszamondtak, ezt a ment most megpróbálja megvenni az Egyesület. Kun Lajosnak: nem szerencsés úgy minősíteni a Tenyésztési Bizottság munkáját, hogy nem mindig van jelen az üléseken. A tenyésztési Bizottságnak is vannak gidrános
tagjai, akiket a gidrán-tenyésztők választottak meg, senki nem gátolja meg őket, hogy tegyenek valamit a fajta érdekében. Amit az Egyesület tett a fajtáért az tényleg nem elég, de nem is kevés. A méncsikó-neveléshez: megbeszélések folynak a Környezetvédelmi Minisztériummal, a Nemzeti Parkokból esetleg lehet keríteni területeket a hagyományos fajtáknak méncsikó-nevelésre, ott lesz helye a gidránnak is.
Mátyás István kéri a tagságot, szavazza meg a 2001. évi beszámolót. 

Szavazás: A tagság a beszámolót egyhangúlag, ellenszavazat és tartózkodás nélkül elfogadja.
5.  2002. évi gazdasági terv - Novotni Péter

melléklet
Mátyás István köszöni a gazdasági terv előterjesztését, kérdezi a tagságot, van-e hozzászólás.
Németh Imre: a mének sportkipróbálásának támogatása melyik ménekre vonatkozik?
Novotni Péter: a versenyeztetés költségeinek teljes mértékű fedezésére nincs lehetőség, ez egyelőre egy jelképes összeg lenne, pl. az induláshoz szükséges költségeket vállalja át az Egyesület egyedi elbírálás alapján (függ a méntől, a lovastól, stb.). Jó 1ó jó lovassal jó teljesítményt nyújthat, ami j6 reklám az egész fajtának. Az Egyesület a versenyzés költségeiből próbál egy jelképes összeget fedezni.
Németh Imre: Mint a Tapolcai Lovas Klub vezetője, ő az önkormányzattól kapott támogatásból a lovasok licence! fizette be. Javasolja, hogy a jó sportolóval induló lovak lovasainak licencet fizesse az Egyesület támogatásként.
Novotni Péter: köszöni a javaslatot, kérdezi, van-e meg egyéb ötlet, milyen forrásból lehetne támogatni a mének sportkipróbálását?
Mátyás István: a források növelésére esetleg célravezető lenne egy vizeletfelvásárló céggel történő együttműködés, akik az árbevétel bizonyos százalékát visszaforgatnák az őshonos fajták Egyesületeinek, ez milliós nagyságrend lehet. Ez az összeg felhasználható lenne a ménvásárlásokra, a sportkipróbálás támogatására, díjazására.
Mátyás István kéri a tagságot, szavazzanak a 2002. évi költségvetési terv elfogadásáról.
Szavazás: A tagság a gazdasági tervet egyhangúlag, ellenszavazat és tartózkodás nélkül elfogadja.

Mátyás István köszönetet mond Marton Györgynek az Egyesület gépkocsijának lecseréléséhez nyújtott kedvező ajánlatáért. Felkéri dr. Bodai Józsefet, tájékoztassa a tagságot a fajtat érintő és Kisbérrel kapcsolatos tervekről.
Dr. Bodai József: a 150 éve alapított Kisbéri ménes évfordulójára terveznek az önkormányzattal közösen egy többnapos rendezvényt. Az önkormányzat ígérete szerint támogatást nyújt, amennyire van lehetősége.
Mátyás István köszöni, elmondja, hogy az Egyesület mar foglalkozott a témával az elnökségi ülésen, átgondolták a pályázati és egyéb lehetőségeket, többnapos konferenciákat, bemutatókat, lovasbált terveznek. Kéri a tagságot, ha van ötletük programokra, jelezzék a vezetőségnek.
6.  Alapszabály módosítása
Pataki Balázs: az előző évben benyújtott, közhasznú egyesületként való működést kérvényező Alapszabálymódosítást a Bíróság visszautasította (más egyesületeknek is), ezért meg kell szavazni a közhasznúságra vonatkozó passzusok visszaállítását, illetve törlését az Alapszabályból. Ez csak formalitás, visszaáll az eddigi Alapszabály, gyakorlatilag egyáltalán nem változik.
Szavazás: A tagság a javaslatot egyhangúlag, ellenszavazat és tartózkodás nélkül elfogadja.
7.   Jutalmak, díjazások.
Mátyás István átnyújtja a jelképes elismerést a minősült lovasoknak:
Militaryban minősült lovasok: Lóska János
Díjugratás: Varga József
Fogathajtás: Bujáki Gábor
Pataki Balázs bemutatja Bujáki Gábort és fogatát, további sok sikert kivan!
Mátyás István átnyújtja a jelképes elismerést a minősült tenyésztőknek:
Bronzfokozatú tenyésztők:    dr. Becsky György (2 mén, 9 kanca, ebből
négy 1. osztályú)
Németh Imre (5 mén, 3 kanca) 

Ezüstfokozatú tenyésztők:    
Füri József (3 mén, 2 kanca - 2 elit oszt.) 

Aranyfokozatú tenyésztők:    
Lóska János (13 mén, 37 kanca)

Dobri Lajos (11 mén, 38 kanca) 

Mátyás István gratulál az elért eredményekhez és további sikeres tenyésztői munkát kíván. 

Novotni Péter elmondja, hogy a díjak elnyerésének kritériumait szabályzatba foglalták, kéri, hogy aki úgy érzi, teljesítette valamelyik díj feltételeit, szóljon, pályázzon a díjra, mert nincs kapacitása az Egyesületnek ezt figyelemmel kísérni.
8.  Egyéb

Mátyás István megkérdezi a tagságot, ki kívánn valamilyen rendezvényt szervezni az év folyamán.
Számel Péter, Paks: környékbeli tenyészszemlét szeretne rendezni.
Németh Imre regionális tenyészszemlét rendezne Tapolcán május 31-én.

Mátyás István elmondja, hogy az Egyesület tervezett tenyészszemlét Füzesgyarmaton április közepére, Nyíregyházán május 4-5-én, Üllőn október első hétvégéjére, ezen kívül kanca STV lesz Létavértesen és Pápán.
Pataki Balázs: április 26-28-án lesz Hódmezővásárhelyen az országos tenyészkiállítás, ami az eddiginél magasabb rangot jelent, 1 ment, 8-10 kisbéri és 2-3 gidrán kancát van lehetőség bemutatni, kéri a tulajdonosokat, jelentkezzenek megfelelő minőségű lovakkal. Ez inkább reprezentáció lesz, nem bírálat. Március 7-10. között lesz az Utazás 2002. kiállítás a budapesti BNV-n, az Egyesület ott is képviselteti magát.
Javasolja, hogy a tenyészszemléket és sajátteljesítmény-vizsgákat minél többen látogassák.
Mátyás István: Farmer EXPO-n gidrán és kisbéri napok lesznek, célja a népszerűsítés, programok: fogathajtás, bemutatók, kéri a felajánlásokat a részvételre a gidránosoktól is.

Orbán József felajánlja közreműködését.
Mátyás István megállapítja, hogy további hozzászólás nincs a tagság részéről. Mindenkinek köszöni a részvételt, meglátása szerint sok kérdésben előrelépett az Egyesület, de sok meg a tennivaló. A közgyűlést lezárja.
Budapest, 2002. március 2.

  Jegyzőkönyv-vezető

